กฎ กกฎ ก.ค.ศ.ว่าด้วยหลักเกณฑ์และวิธีการได้มาของกรรมการผู้ทรงคุณวุฒิและกรรมการผู้แทนข้าราชการครูและบุคลากรทางการศึกษาในก.ค.ศ. (ฉบับที่ ๓)พ.ศ. ๒๕๕๓[๑] อาศัยอำนาจตามความในมาตรา๗ วรรคสอง และมาตรา ๑๙ (๔)แห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ ก.ค.ศ.โดยได้รับอนุมัติจากคณะรัฐมนตรีออกกฎ ก.ค.ศ. ไว้ ดังต่อไปนี้ข้อ๑ ให้ยกเลิกความในข้อ ๕ และข้อ ๖แห่งกฎ ก.ค.ศ.ว่าด้วยหลักเกณฑ์และวิธีการได้มาของกรรมการผู้ทรงคุณวุฒิและกรรมการผู้แทนข้าราชการครูและบุคลากรทางการศึกษาในก.ค.ศ. พ.ศ. ๒๕๕๒ และให้ใช้ความต่อไปนี้แทนข้อ ๕ ผู้มีสิทธิเลือกตั้งและผู้มีสิทธิเข้ารับเลือกตั้งเป็นกรรมการผู้แทนข้าราชการครูและบุคลากรทางการศึกษาตามมาตรา๗ (๕)ต้องเป็นข้าราชการครูและบุคลากรทางการศึกษาโดยให้ดำเนินการเลือกตั้งกรรมการผู้แทนข้าราชการครูและบุคลากรทางการศึกษาในแต่ละกลุ่มดังต่อไปนี้(๑)ผู้มีสิทธิเลือกตั้งผู้แทนผู้อำนวยการสำนักงานเขตพื้นที่การศึกษาประถมศึกษา หรือมัธยมศึกษาต้องเป็นผู้ดำรงตำแหน่งผู้อำนวยการสำนักงานเขตพื้นที่การศึกษารองผู้อำนวยการสำนักงานเขตพื้นที่การศึกษา ผู้ช่วยผู้อำนวยการสำนักงานเขตพื้นที่การศึกษาหรือเจ้าหน้าที่บริหารการศึกษาขั้นพื้นฐานในเขตพื้นที่การศึกษาประถมศึกษาหรือมัธยมศึกษาผู้มีสิทธิสมัครเข้ารับเลือกตั้งเป็นผู้แทนผู้อำนวยการสำนักงานเขตพื้นที่การศึกษาประถมศึกษาหรือมัธยมศึกษาต้องเป็นผู้ดำรงตำแหน่งผู้อำนวยการสำนักงานเขตพื้นที่การศึกษาประถมศึกษาหรือมัธยมศึกษา(๒)ผู้มีสิทธิเลือกตั้งและผู้มีสิทธิสมัครเข้ารับเลือกตั้งเป็นผู้แทนผู้บริหารสถานศึกษาหรือผู้บริหารสถานศึกษาที่เรียกชื่ออย่างอื่นในหน่วยงานการศึกษาตามที่ก.ค.ศ.กำหนดซึ่งสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษาหรือมัธยมศึกษาต้องดำรงตำแหน่งผู้อำนวยการสถานศึกษารองผู้อำนวยการสถานศึกษาหรือผู้บริหารสถานศึกษาหรือรองผู้บริหารสถานศึกษาที่เรียกชื่ออย่างอื่นในหน่วยงานการศึกษาตามที่ก.ค.ศ. กำหนดซึ่งสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษาหรือมัธยมศึกษา(๓)ผู้มีสิทธิเลือกตั้งผู้แทนข้าราชการครูสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษาต้องเป็นผู้ดำรงตำแหน่งครูหรือครูผู้ช่วยสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษาผู้มีสิทธิสมัครเข้ารับเลือกตั้งเป็นผู้แทนข้าราชการครูสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษาต้องเป็นผู้ดำรงตำแหน่งครูสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษา(๔)ผู้มีสิทธิเลือกตั้งผู้แทนข้าราชการครูสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษามัธยมศึกษาต้องเป็นผู้ดำรงตำแหน่งครูหรือครูผู้ช่วยสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษามัธยมศึกษาผู้มีสิทธิสมัครเข้ารับเลือกตั้งเป็นผู้แทนข้าราชการครูสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษามัธยมศึกษาต้องเป็นผู้ดำรงตำแหน่งครูสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษามัธยมศึกษา(๕)ผู้มีสิทธิเลือกตั้งผู้แทนข้าราชการครูสังกัดสำนักงานคณะกรรมการการอาชีวศึกษาต้องเป็นผู้ดำรงตำแหน่งครูหรือครูผู้ช่วยสังกัดสำนักงานคณะกรรมการการอาชีวศึกษาผู้มีสิทธิสมัครเข้ารับเลือกตั้งเป็นผู้แทนข้าราชการครูสังกัดสำนักงานคณะกรรมการการอาชีวศึกษาต้องเป็นผู้ดำรงตำแหน่งครูสังกัดสำนักงานคณะกรรมการการอาชีวศึกษา(๖)ผู้มีสิทธิเลือกตั้งผู้แทนข้าราชการครูสังกัดสำนักงานปลัดกระทรวงศึกษาธิการ สังกัดสำนักงานคณะกรรมการการอุดมศึกษาสังกัดกระทรวงการท่องเที่ยวและกีฬา หรือสังกัดกระทรวงวัฒนธรรมต้องเป็นผู้ดำรงตำแหน่งครูหรือครูผู้ช่วยสังกัดสำนักงานปลัดกระทรวงศึกษาธิการ สำนักบริหารงานวิทยาลัยชุมชนสังกัดสำนักงานคณะกรรมการการอุดมศึกษา สถาบันการพลศึกษา สังกัดกระทรวงการท่องเที่ยวและกีฬาหรือสถาบันบัณฑิตพัฒนศิลป์ สังกัดกระทรวงวัฒนธรรมผู้มีสิทธิสมัครเข้ารับเลือกตั้งเป็นผู้แทนข้าราชการครูสังกัดสำนักงานปลัดกระทรวงศึกษาธิการสังกัดสำนักงานคณะกรรมการการอุดมศึกษา สังกัดกระทรวงการท่องเที่ยวและกีฬาหรือสังกัดกระทรวงวัฒนธรรมต้องเป็นผู้ดำรงตำแหน่งครูสังกัดสำนักงานปลัดกระทรวงศึกษาธิการ สำนักบริหารงานวิทยาลัยชุมชนสังกัดสำนักงานคณะกรรมการการอุดมศึกษา สถาบันการพลศึกษา สังกัดกระทรวงการท่องเที่ยวและกีฬาหรือสถาบันบัณฑิตพัฒนศิลป์ สังกัดกระทรวงวัฒนธรรม(๗)ผู้มีสิทธิเลือกตั้งและผู้มีสิทธิสมัครเข้ารับเลือกตั้งเป็นผู้แทนบุคลากรทางการศึกษาอื่นสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษาหรือมัธยมศึกษาต้องเป็นผู้ดำรงตำแหน่งบุคลากรทางการศึกษาอื่นตามมาตรา๓๘ ค. สังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษาหรือมัธยมศึกษาคุณสมบัติของผู้มีสิทธิสมัครเข้ารับเลือกตั้งตามวรรคหนึ่งให้เป็นไปตามมาตรา ๙ มาตรา ๑๐ มาตรา ๑๑ และมาตรา ๑๒ แล้วแต่กรณีข้อ๖ ให้สำนักงาน ก.ค.ศ.กำหนดวันและเวลารับสมัครเข้ารับเลือกตั้ง และวัน และเวลาเลือกตั้งกรรมการผู้แทนข้าราชการครูและบุคลากรทางการศึกษาตามข้อ๕ข้อ๒ ให้ยกเลิกความในวรรคสองของข้อ ๙แห่งกฎ ก.ค.ศ.ว่าด้วยหลักเกณฑ์และวิธีการได้มาของกรรมการผู้ทรงคุณวุฒิและกรรมการผู้แทนข้าราชการครูและบุคลากรทางการศึกษาในก.ค.ศ. พ.ศ. ๒๕๕๒ และให้ใช้ความต่อไปนี้แทนในกรณีที่ไม่มีผู้สมัครเข้ารับเลือกตั้งหรือมีกรณีตามวรรคหนึ่งแต่ยังมีจำนวนผู้แทนข้าราชการครูและบุคลากรทางการศึกษาไม่ครบตามจำนวนหรือมีผู้สมัครแต่มีผู้มีสิทธิสมัครเข้ารับเลือกตั้งไม่ครบตามจำนวนให้ส่วนราชการดำเนินการให้ได้มาซึ่งผู้แทนข้าราชการครูและบุคลากรทางการศึกษาในสังกัดของตนตามจำนวนที่กฎหมายกำหนดทั้งนี้ตามหลักเกณฑ์และวิธีการที่เลขาธิการ ก.ค.ศ. กำหนดข้อ๓ ให้เพิ่มความต่อไปนี้เป็นวรรคสี่ของข้อ๑๑ แห่งกฎ ก.ค.ศ. ว่าด้วยหลักเกณฑ์และวิธีการได้มาของกรรมการผู้ทรงคุณวุฒิและกรรมการผู้แทนข้าราชการครูและบุคลากรทางการศึกษาในก.ค.ศ. พ.ศ. ๒๕๕๒ให้ประธานกรรมการประจำเขตเลือกตั้งรายงานผลการนับคะแนนหรือผลรวมคะแนนในเขตเลือกตั้งไปยังสำนักงานก.ค.ศ. ภายในสามวันนับแต่วันเลือกตั้งข้อ๔ ให้ยกเลิกความในวรรคหนึ่งของข้อ ๑๔แห่งกฎ ก.ค.ศ.ว่าด้วยหลักเกณฑ์และวิธีการได้มาของกรรมการผู้ทรงคุณวุฒิและกรรมการผู้แทนข้าราชการครูและบุคลากรทางการศึกษาในก.ค.ศ. พ.ศ. ๒๕๕๒ และให้ใช้ความต่อไปนี้แทนข้อ ๑๔ เมื่อสำนักงาน ก.ค.ศ.ได้รับรายงานผลการนับคะแนนหรือผลรวมคะแนนเลือกตั้ง ตามข้อ ๑๑ วรรคสี่ และข้อ ๑๓วรรคสองแล้ว ให้สำนักงาน ก.ค.ศ. แต่งตั้งคณะกรรมการดำเนินการรวมคะแนนเพื่อให้ได้มาซึ่งผู้แทนผู้อำนวยการสำนักงานเขตพื้นที่การศึกษาประถมศึกษาและมัธยมศึกษาฝ่ายละหนึ่งคนผู้แทนผู้บริหารสถานศึกษาหรือผู้บริหารสถานศึกษาที่เรียกชื่ออย่างอื่นในหน่วยงานการศึกษาตามที่ก.ค.ศ.กำหนดซึ่งสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษาและมัธยมศึกษาฝ่ายละหนึ่งคนผู้แทนข้าราชการครูสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษาจำนวนสามคนผู้แทนข้าราชการครูสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษามัธยมศึกษาจำนวนหนึ่งคนผู้แทนข้าราชการครูสังกัดสำนักงานคณะกรรมการการอาชีวศึกษาจำนวนหนึ่งคนและผู้แทนบุคลากรทางการศึกษาอื่นสังกัดสำนักงานคณะกรรมการการศึกษาขั้นพื้นฐานในเขตพื้นที่การศึกษาประถมศึกษาและมัธยมศึกษาฝ่ายละหนึ่งคนโดยให้ผู้ที่ได้รับคะแนนสูงสุดตามลำดับเป็นผู้แทนข้าราชการครูและบุคลากรทางการศึกษาตามที่กฎหมายกำหนดให้ไว้ ณ วันที่ ๒๒ธันวาคม พ.ศ. ๒๕๕๓ชินวรณ์ บุณยเกียรติรัฐมนตรีว่าการกระทรวงศึกษาธิการประธาน ก.ค.ศ.หมายเหตุ :-เหตุผลในการประกาศใช้กฎ ก.ค.ศ. ฉบับนี้ คือโดยที่มีการแก้ไขเพิ่มเติมบทบัญญัติเกี่ยวกับองค์ประกอบของกรรมการผู้แทนข้าราชการครูและบุคลากรทางการศึกษาในคณะกรรมการข้าราชการครูและบุคลากรทางการศึกษาตามมาตรา ๗ (๕) แห่งพระราชบัญญัติระเบียบข้าราชการครูและบุคลากรทางการศึกษา พ.ศ.๒๕๔๗ ซึ่งแก้ไขเพิ่มเติมโดยพระราชบัญญัติระเบียบข้าราชการครูและบุคลากรทางการศึกษา(ฉบับที่ ๓) พ.ศ. ๒๕๕๓ให้สอดคล้องกับการปรับปรุงเขตพื้นที่การศึกษาเป็นเขตพื้นที่การศึกษาประถมศึกษาและมัธยมศึกษาประกอบกับมาตรา ๗ วรรคสอง แห่งพระราชบัญญัติเดียวกันบัญญัติให้หลักเกณฑ์และวิธีการได้มาของกรรมการผู้แทนข้าราชการครูและบุคลากรทางการศึกษาเป็นไปตามที่กำหนดในกฎก.ค.ศ. สมควรปรับปรุงหลักเกณฑ์และวิธีการได้มาของกรรมการผู้แทนข้าราชการครูและบุคลากรทางการศึกษาให้สอดคล้องกับบทบัญญัติที่ได้มีการแก้ไขเพิ่มเติมจึงจำเป็นต้องออก กฎ ก.ค.ศ. นี้ปริยานุช/ผู้จัดทำ๕ มกราคม ๒๕๕๔ณัฐวดี/ตรวจ๕ มกราคม ๒๕๕๔[๑] ราชกิจจานุเบกษาเล่ม ๑๒๗/ตอนที่ ๘๐ ก/หน้า ๒๖/๒๙ ธันวาคม ๒๕๕๓